9న ఇంగ్లండ్‌తో తొలి టెస్టు
 
న్యూఢిల్లీ: టీమిండియా,ఇంగ్లండ్‌ మధ్య రాజ్‌ కోట్‌లో ఈనెల 9న జరుగనున్న తొలి టెస్టు మ్యాచ్‌కి గుజరాత్‌ ముఖ్యమంత్రి విజ§్‌ు రూపానీ హాజరుకానున్నారు.కాగా ఒక అంతర్జాతీయ టెస్టు మ్యాచ్‌కి రాజ్‌కోట్‌ లోని ఎన్‌సిఎ స్టేడియం తొలిసారి ఆతిథ్యమిస్తుంది.దీంతో రాజ్‌కోట్‌లోని స్టేడియంలో ఏర్పాట్లు ముమ్మరంగా సాగుతు న్నాయి. మొదటిసారిగా టెస్టుమ్యాచ్‌కు ఆతిథ్యం ఇస్తున్న క్రమంలో ప్రారంభ వేడుకల్ని ఘనంగా నిర్వహించాలని సౌరాష్ట్ర క్రికెట్‌ అసోసియేషన్‌ యోచిస్తుంది. ఇందులో భాగంగా సౌరాష్ట్ర నుంచి టీమిండియాకు ప్రాతినిథ్యం వహించిన టెస్టు క్రికెటర్లను సన్మానించేందుకు ఏర్పాట్లు చేస్తుంది. కాగా ఈ కార్యక్రమానికి ప్రధాని మోడీతో పాటు గుజరాత్‌ ముఖ్యమంత్రి విజ§్‌ు రూపానీని కూడా సౌరాష్ట్ర క్రికెట్‌ అసోసియేషన్‌ ఆహ్వానించింది. ప్రధాని ఈ కార్యక్రమానికి హాజరయ్యే విషయంలో స్పష్టత లేదు.గుజరాత్‌ ముఖ్యమంత్రి విజ§్‌ు రూపానీ మాత్రం ఈ మ్యాచ్‌కు హాజరయ్యేందుకు అంగీకరించినట్లు సౌరాష్ట్ర క్రికెట్‌ అసోసియేషన్‌ మీడియా మేనేజర్‌ హిమన్షు వెల్లడించారు. టెస్టు మ్యాచ్‌ ఓపెనింగ్‌ డే రోజున సిఎం వస్తారు. టీమిండియా టెస్టు జట్టుకు ప్రాతినిథ్యం వహించిన మాజీ క్రికెటర్లు సలీమ్‌ దురానీ, కర్సన్‌గవ్రీ, యుజ్వేందర్‌ సింగ్‌, ధీరజ్‌ ప్రసన్న,పుజారా,జడేజాలకు సిఎం చేతుల మీదుగా సన్మానం జరుగనుంది అని వివ రించాడు. టీమిండియా,ఇంగ్లండ్‌ జట్ల మధ్య ఈనెల 9నుంచి టెస్టు సిరీస్‌ ప్రారంభం కానుంది. కాగా తొలి టెస్టు మ్యాచ్‌కి రాజ్‌కోట్‌ ఆతిథ్యం ఇవ్వనుంది. వన్డే సిరీస్‌ జనవరి 15, 2017న ప్రారంభం కానుంది. పుణేలో తొలి వన్డే మ్యాచ్‌ జరుగనుంది.జనవరి 26 నుంచి టి20 సిరీస్‌ కాన్పూర్‌లో ప్రారంభం కానుంది. టీమిండియా,ఇంగ్లండ్‌ సిరీస్‌ వివరాలు మొదటి టెస్టు నవంబర్‌ 9-13 రాజ్‌కోట్‌ రెండవ టెస్టు నవంబర్‌ 17-21 విశాఖపట్నం మూడవ టెస్టు నవంబర్‌ 26-30 మొహాలి నాలుగవ టెస్టు డిసెంబర్‌ 8-12 ముంబై అయిదవ టెస్టు డిసెంబర్‌ 16-20 చెన్నై